Epiphany (שיר)

"Epiphany" (בעברית: "הִתגַלוּת") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore.<ref name=":0"></ref> השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום.<ref name=":0" /> השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.<ref name=":0" /> בנוסף לכך, הוא הוקלט בשנת 2020 במהלך מגפת הקורונה.

עם יציאתו, "Epiphany" ספג ביקורות חיוביות רבות מטעם מבקרי המוזיקה, תוך שנאמר עליו כי "הוא מדהים בעומקו הלירי ובהיקפו" וזאת, בנוסף לכך שקישרו אותו למגפת הקורונה.<ref name=":5"></ref> כמו כן, נאמר כי "בהאזנה ראשונה, קשה לתפוס אותו כמו שצריך".<ref name=":5" /> מבחינה לירית, השיר עוסק בסבה של סוויפט, ארצ'י דין סוויפט, ובהשתתפותו בקרב גוודלקנל, תוך שנעשתה הקבלה לעובדי שירותי הבריאות במהלך מגפת הקורונה שפרצה בשנת 2019.<ref name=":14"></ref> מבחינה מסחרית, הופיע השיר במקום ה-19 במצעד שירי הספוטיפיי העולמי וצבר למעלה מ-3.614 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020.<ref name=":3"></ref> בשבוע אחד, צבר 14.5 מיליון השמעות.<ref name=":3" />

"Epiphany" נכלל ברשימות רבות שפורסמו על ידי מבקרי מוזיקה מטעם כתבי עת ואתרים שונים; ברשימת "השירים הטובים ביותר של טיילור סוויפט" של NME דורג במקום ה-48;<ref name=":10" /> ברשימת "כל 206 השירים של טיילור סוויפט, לפי דירוג" של רולינג סטון דורג במקום ה-135;<ref name=":11"></ref> וברשימת "179 השירים הטובים ביותר של טיילור סוויפט" של Vulture דורג במקום ה-117.<ref name=":12" /> מעבר לכך, הוא נכלל ברשימת "השירים הטובים ביותר לשנת 2020 [אינדי + אלטרנטיבי]" שפורסמה על ידי Earmilk.<ref name=":2"></ref>

== רקע וכתיבה ==
טיילור סוויפט וארון דסנר כתבו את "The Last Great American Dynasty", "Mad Woman" ו-"Epiphany", בהשראת הגיטרות החשמליות שנכללו באלבום ההפתעה In Rainbows, של להקת הרוק האלטרנטיבי הבריטית רדיוהד.<ref name=":9"></ref> כמו כן, סיפרה כי היא המשיכה לכתוב אותם בעת שדסנר יצא לריצה.<ref name=":9" /> בהמשך, החליטו השניים כי ב-"Epiphany" הם ישלבו בו כלי נגינה כמו פסנתר, גיטרה חשמלית, מלוטרון, טרומבון, ויולה, חצוצרה ותופים.<ref name=":9" /> היא כתבה את השיר על סבה ועל עובדי הבריאות השונים שפעלו במהלך מגפת הקורונה.<ref></ref> שמו של השיר נגזר מהרגש התגלות; רגש המתאר תחושה של הבנה פתאומית. באופן כללי, המושג נועד לתאר פריצה מדעית וכן גילויים דתיים או פילוסופיים, אך ניתן להשתמש במושג זה לכל מצב שבו ישנה תובנה מאירת עיניים המאפשרת את הבנת הבעיה או המצב מנקודת מבט חדשה ועמוקה. בנוסף לכך, סיפרה כי:

"Epiphany" תואר כמזמור אמביינטי סביבתי,<ref></ref><ref></ref> המתאר את ההרס שגרמה מגפת הקורונה ברחבי העולם, תוך שסוויפט עצמה, הביעה הערכה כלפי עובדי הבריאות השונים. בשיר, היא מדבבת את הרופאים והאחיות כחיילים בחופים,<ref></ref> ומשווה אותם לסבה, ארצ'י דין סוויפט, שלחם בקרב גוודלקנל (1942) שהתרחש במהלך מלחמת העולם השנייה; היא מזדהה עם הטראומה שלהם לראות את המוות והצורך להשלים עם זה, כדי להמשיך הלאה.<ref></ref>

== משמעות ==
"Epiphany" מתאר אדם שמקווה למצוא שקט ושלווה בחלומותיו אף על פי שהוא חי בעולם של כאוס ואלימות, במיוחד בעיצומה של מגפת הקורונה שפרצה לראשונה בדצמבר 2019 בעיר ווהאן שבסין, ובאמצע פברואר 2020 החלה להתפשט במהירות בכל רחבי העולם.<ref></ref><ref></ref> בפרולוג של Folklore, סוויפט מסבירה שהשיר נוגע גם בחוויה של סבה בצבא.

=== בית ראשון ===
גוודלקנל]]
הבית הראשון כולל בתוכו חמש שורות: "שמור על הקסדה שלך, שמור על חייך, בן; (זה) רק פצע בשר, הנה הרובה שלך; זוחל במעלה החופים עכשיו; "אדוני, אני חושב שהוא מדמם"; וכמה דברים שאתה פשוט לא יכול לדבר עליהם". ראשית, ארבע השורות הראשונות עוסקות בסבה, ארצ'י דין סוויפט,<ref></ref> שהשתתף בקרב גוודלקנל שאירע בין 1942–1943. אותן השורות עוסקות בהשפעות הנפשיות והגופניות של המלחמה, כמו גם ב-PTSD (הפרעת דחק פוסט-טראומטית) הפוקדות 40 אחוזים מכל מי שמשתתף במאורעות כאלה.<ref></ref> קרב גוודלקנל התרחש בחופי האי גוודלקנל, אחד האיים העיקריים בדרום מערב איי שלמה באוקיינוס השקט. הקרב גבה את חייהם של למעלה מ-60,000 חיילי ארצות הברית,<ref name=":1"></ref> ו-65 אחוזים מהחיילים היפנים שהוצבו שם.<ref name=":1" /> תצלום של דין סוויפט במהלך שירותו, מוצגת בתחילת הקליפ של "Cardigan".<ref></ref><ref></ref> בנוסף, מאזכרות השורות גם את הפלישה לנורמנדי.<ref></ref>

השורה "וכמה דברים שאתה פשוט לא יכול לדבר עליהם" מבוצעת גם בבית השני, במטרה לעשות הקבלה לחוויותיו של חייל במלחמה.<ref name=":8"></ref> כמו כן, נעשתה הקבלה בין סבה במהלך קרב גוודלקנל, לבין החוויות של עובד בתחום הבריאות במהלך מגפת הקורונה.<ref></ref> בעוד שקרב גוודלקנל והמאבק נגד מגפת הקורונה חולקים הבדלים ונסיבות שונות, עם יציאתו של "Epiphany", מגפת הקורונה גרמה ל-235,000 מקרי מוות בארצות הברית בלבד – שזה כפול מכמות ההרוגים באותו הקרב.<ref></ref> (כמו כן, בינואר 2021 דווחו על 502,544 מקרי מוות במדינה)<ref></ref>

=== פזמון ===
הפזמון הראשון נפתח בשורה "איתך אני משרת, איתך אני נופל למטה, למטה". ביחס למגפת הקורונה, ניתן לראות שסוויפט שרה על אנשי המקצוע הרפואיים המשרתים בחזית משבר הקורונה, תוך שהם מסכנים את עצמם במוות, עקב קירבה לחולי הקורונה וההידבקות האפשרית הכרוכה בכך. מעבר לכך, השורה מתייחסת גם לחיילים, שלעיתים קרובות מכונים ככאלה המשרתים את ארצם, כשהם מתגייסים. הרעיון הוא שכשהם "נופלים" (בבירור מטפורה למוות במקרה זה), הם עושים זאת למען מדינתם, חבריהם ומשפחתם.<ref></ref>

בהמשך, היא שרה "(צופה) באיך שאתה נושם פנימה, (צופה) באיך שאתה נושם החוצה, החוצה". סוויפט הקליטה את Folklore בהסגר במהלך מגפת הקורונה. אחת התופעות המסוכנות ביותר של מחלת נגיף הקורונה הוא קוצר נשימה, תוך שאנשים רבים שחלו בה, מתו מתסמונת מצוקה נשימתית חריפה או מאי-ספיקה נשימתית.<ref name=":6"></ref> אחד מהתפקידים החשובים ביותר של אנשי המקצוע הרפואיים העובדים בחזית המגפה, היה לפקח על הסימנים החיוניים של האדם ועל נשימתו בפרט. שורה זו מתייחסת לאיש מקצוע רפואי שצופה באדם נושם פנימה והחוצה, ומוודא שהוא לא חווה כשל נשימתי. בנוסף, שורה זו עשויה לשקף גם רגע מסוים בשדה הקרב עבור החיילים – במיוחד ברגעים בהם חייל רואה חייל אחר נושם את נשימתו האחרונה. השורה כוללת בתוכה התייחסות באופן עקיף למכונת הנשמה.<ref name=":6" />
שירותי הבריאות, במהלך מגפת הקורונה, שפרצה בשנת 2019.]]

=== בית שני ===
הבית השני, בדומה לבית הראשון כולל בתוכו חמש שורות גם כן: "משהו שלא לימדו בבית הספר לרפואה; בת של מישהו, אמא של מישהו; מחזיקה את היד שלך דרך הפלסטיק עכשיו; "דוקטור, אני חושב שהיא מתרסקת"; וכמה דברים שאתה פשוט לא יכול לדבר עליהם". במקביל לבית הראשון, סוויפט משנה את הנרטיב מחוויות המלחמה הטראומטיות, למלחמה נגד מגפת הקורונה. היא מסבירה כי המחלה מידבקת כל כך, שאלה שנדבקו בה נאלצו להיכנס לבידוד, תוך שטיפלו בהם מאחורי מחסומי פלסטיק ומסכות רפואיות כדי למנוע הדבקה נוספת. בנוסף, היא מספרת על בתי חולים בארצות הברית שנאלצו לאסור על משפחות להיות עם קרוביהם ברגעיהם האחרונים, מחשש להדבקה.<ref name=":7"></ref>

מעבר לכך, סוויפט מדברת על כך ששעות העבודה הארוכות, ציוד המגן והפחד מהידבקות גבו מחיר גדול מעובדי שירותי הבריאות, מה שגרם לחלק להפסיק לעסוק בכך,<ref></ref> ולחלקם אפילו להתאבד בגלל הלחץ.<ref></ref> על פי השורה "וכמה דברים שאתה פשוט לא יכול לדבר עליהם", טוענת סוויפט שעבור עובדי שירותי בריאות רבים, ההשלכות של מגפת הקורונה יהיו דומות להפרעת דחק פוסט-טראומטית. אותה ההפרעה בה לקו החיילים שהזכירה קודם לכן.<ref name=":7" /> במהלך הסרט התיעודי Folklore: The Long Pond Studio Sessions סיפרה כי סבה הסביר לה ולמשפחתה שהוא לא יוכל לספר על אשר חווה בקרב גוודלקנל ובשאר המלחמות, היות שמדובר במאורעות טראומטיים עבורו.<ref name=":8" /><ref></ref>

=== גשר מוזיקלי ===
בגשר המוזיקלי, שרה סוויפט "רק עשרים דקות לישון; אבל אתה חולם על איזו התגלות; רק הצצה אחת לתחושת הקלה; כדי להבין קצת את מה שראית". גשר מוזיקלי זה מאשש את הטענה שנעשית הקבלה בין החיילים בקרב גוודלקנל ובמלחמות, לבין עובדי שירותי הבריאות השונים במהלך מגפת הקורונה. אותם החיילים בשדה הקרב ועובדי שירותי הבריאות, עם או בלי מגפה, נדרשים לחוות זמן ממושך ללא שינה או מנוחה על מנת לסייע ולשמור על אחרים. עובדי שירותי הבריאות נקלעים לשגרה של לקיחת משמרות שיכולות להימשך בין 12 ל-48 שעות.<ref></ref> לעיתים קרובות, המנוחה היחידה שהם יכולים לחוות היא תנומות קצרה בת עשרים.<ref></ref>
[[הדפס מאת פרנסיסקו דה גויה, בו ניתן לראות קשישה אוחזת בסכין להגנתה של צעירה שהותקפה על ידי חייל שסבל מהפרעת דחק פוסט-טראומטית, המהווה מוטיב מרכזי בשיר.]]
באופן דומה, חיילים חייבים לעמוד על המשמר ביום ובלילה, על מנת להדוף מתקפת פתע. כאן, סוויפט מתארת את רגע המנוחה הקצר הזה, כזמן שבו אותם האנשים האלה חולמים על התגלות כלשהי. אותה ההתגלות נגמרת כתוצאה מהטראומה הגופנית והנפשית שהם חוו. המטרה של סוויפט היא לנסות ולדובב את החיילים ועובדי שירותי הבריאות השונים ולהסביר שהם חווים קשיים כה גדולים, עד שהם מתחילים לחלום על התגלויות ומגלים שהכול קורה במציאות.<ref name=":13"></ref>

בנוסף לכך, הגשר המוזיקלי מדגיש את ההקרבה והכבוד של החיילים ועובדי שירותי הבריאות ומבטא את הטרגדיה הכבירה הכרוכה בכך, ואת העובדה שיש מי שלא מעריך אותם.<ref name=":13" />

=== פזמון שני ===
את הפזמון השני פותחת סוויפט בשורה "איתך אני משרת, איתך אני נופל למטה, למטה (למטה)", שהופיעה באופן מעט שונה בפזמון הראשון. השורה הזו עוסקת בנוכח העובדה שבמהלך מגפת הקורונה אנשים ברחבי העולם עזרו אחד לשני על מנת להביא לקץ המגפה, כמו גם עיסוקה בחיילים שנמצאים אחד בשביל השני במהלך קרב או מלחמה.<ref></ref> היא ממשיכה ושרה "(צופה) באיך שאתה נושם פנימה, (צופה) באיך שאתה נושם החוצה, החוצה; איתך אני משרת (איתך אני משרת), איתך אני נופל (למטה), למטה (למטה)" ומבצעת הקבלה נוספת בין עובדי שירותי הבריאות והחיילים.<ref name=":15"></ref> זאת, מכיוון שהשורות האלה מתייחסות לרופא המתבונן בעמיתו לעבודה כשהוא גוסס כתוצאה ממחלת נגיף הקורונה, בדומה לחייל המתבונן בחבריו כשהם גוססים בשדה הקרב.<ref name=":15" />

מעבר לכך, תוצאות המגפה והלחימה בהן עוסקות השורות ב-"Epiphany" עלולות להוביל להפרעת דחק פוסט-טראומטית.<ref name=":15" /><ref></ref> לאחר הפזמון השני, מבצעת סוויפט אאוטרו הכולל בתוכו בדיוק את אותן השורות המופיעות בגשר המוזיקלי. אותן השורות כוללות גם את אותן המשמעויות.<ref name=":14" />

== ביקורת ==
[[טיילור סוויפט, כותבת השיר.]]
השיר קיבל ביקורות חיוביות ממבקרי המוזיקה. קיטי אמפייר מהגרדיאן סברה כי "סוויפט כתבה את "Epiphany" בהשראת סבה שלחם בקרב גוודלקנל בשנת 1942". היא הוסיפה כי מדובר "בשיר עגום, שעלילת המשנה שלו עוסקת בסבל הנגרם כתוצאה ממגפת הקורונה".<ref></ref> בניו יורק טיימס השוו אותו לסגנון של אניה, תוך שתיארו אותו כ"המנון קלאוסטרופובי".<ref></ref> ב-NME נכתב כי "השיר מרגיש איטי אך עם זאת, הליריקה והמנגינה שלו מאזנים אותו".<ref></ref> ספנסר קורנהבר מהאטלנטיק, סבר כי "קולה של סוויפט בשיר שקוף למחצה; ההברות שלה מתקדמות לאט. מעבר לכך, היא נוגעת בנושאי המלחמות ומגפת הקורונה, תוך שבשורה "דוקטור, אני חושב/ת שהיא מתרסקת" היא מדובבת אח מוסמך המדבר לרופא שנמצא עמו".<ref></ref> ריצ'רד לבו מ-Medium כתב כי "Epiphany" הוא "אולי השיר שהכי קשה 'לתפוס' בהאזנה ראשונה. הוא מתחיל בבית העוסק בהפרעת הדחק הפוסט-טראומטית של סבה של סוויפט משירותו בקרב גוודלקנל שאירע במהלך מלחמת העולם השנייה, ואז בבית השני הוא עוסק במגפת הקורונה ובאנשי שירותי הבריאות. בפזמון שלו נעשית הקבלה בין החיילים לעובדי שירותי הבריאות ובטראומות שהם חוו. עומקו הלירי והיקפו משובחים, אם כי החלטתה לבנות ולהפיק אותו כמו המנון כנסייתי עשויה להפחית את התהודה הרגשית שלו עבור חלק מהמאזינים".<ref></ref> ברולינג סטון ו-BuzzFeed נבחרו שתי השורות "מישהו בבית הספר לרפואה לא כיסה (את פניו); בת של מישהו, אמא של מישהו", לאהובות ביותר בשיר.<ref name=":11" /><ref name=":4" /> ב-Vulture שיבחו את התפתחות הקול של סוויפט ואת הניסיון לצאת מהטווח הרגיל שלו, תוך שהושוותה לאימוג'ן היפ.<ref name=":12" />

ב-WRVU כונה השיר כ"שיר חובה באלבום", תוך שנאמר כי מדובר בשיר "תמציתי, מפוכח ומהורהר". בנוסף לכך, קיבל ציון של תשע בסולם עשר.<ref></ref> שיוואני דובי ממגזין Affinity כתבה: "זו אחת מהרצועות האהובות עליי ביותר באלבום. מעבר לכך, תוכנו הלירי לא משאיר מקום לתחרות. סוויפט הצליחה לבצע הקבלה בין הכרוניקה של סבה לבין עובדי שירותי הבריאות במהלך מגפת הקורונה, וכל זה נעשה בטווח של שני בתים יפים. השיר הזה איטי, רגוע ופשוט עצוב כל כך. זוהי הקבלה משובחת של שני מאבקים שונים לחלוטין, אך דומים לכאורה".<ref></ref> ג'ייסון ליפשיץ מבילבורד כתב "בתחילת השיר, סוויפט מדברת על הטראומה שסבה חווה במהלך קרב גוודלקנל ובהמשך, מתקדמת לדבר על מגפת הקורונה. בסופו של השיר, היא זועקת ומגביהה את קולה על מנת להעצים את משמעותו".<ref></ref> ב-The Dartmouth נכתב כי "בדומה ל-"The Last Great American Dynasty", "Epiphany" מציג את הכישרון של סוויפט כמספרת סיפורים. "Epiphany" נוצר בהשראת סבה במהלך שירותו בצבא, תוך שהוא מקביל למלחמה במגפת הקורונה שפרצה בשנת 2019. בקול כבד, שרה סוויפט "מישהו בבית הספר לרפואה לא כיסה (את פניו); בת של מישהו, אמא של מישהו; מחזיקה את היד שלך דרך הפלסטיק עכשיו; "דוקטור, אני חושב שהיא מתרסקת". נראה שזו מחווה לעובדי שירותי הבריאות הנאבקים במגפה".<ref></ref> ב-Insider סקרו את השיר גם כן, תוך שנכתב שם כי "כל מי שהקדיש (לסוויפט) תשומת לב, מבין שהיא בהחלט כותבת השירים הטובה ביותר בדורה".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|135
|<ref name=":11" />
|-
|BuzzFeed
|167 השירים הטובים ביותר של טיילור סוויפט, לפי דירוג
|135
|<ref name=":4"></ref>
|-
|Earmilk
|השירים הטובים ביותר לשנת 2020 [אינדי + אלטרנטיבי]
|נכלל
|<ref name=":2" />
|-
|NME
|השירים הטובים ביותר של טיילור סוויפט, לפי דירוג
|48
|<ref name=":10"></ref>
|-
|Vulture
|179 השירים הטובים ביותר של טיילור סוויפט, לפי דירוג
|117
|<ref name=":12"></ref>
|}

== הצלחה מסחרית ==
עם הפצתו של Folklore, הופיע "Epiphany" במקום ה-14 במצעד הספוטיפיי האמריקאי, עם 2.062 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה.<ref name=":3" /> כתוצאה מכך, הוא דורג במקום ה-57 במצעד הבילבורד הוט 100 והפך לאחת מהרצועות היחידות של אמנית בשנת 2020 שהצליחו לעשות זאת.<ref></ref> ברולינג סטון טופ 100 דורג במקום ה-21.<ref></ref> הוא דורג במקום ה-32 במצעד שירי הסטרימינג,<ref></ref> תוך שבמצעדים האלטרנטיביים דורג במקום ה-11 במצעד השירים האלטרנטיביים,<ref></ref> ה-11 במצעד שירי הרוק & האלטרנטיביים,<ref></ref> ה-23 במצעד השירים האלטרנטיביים הדיגיטליים,<ref></ref> והעשירי במצעד השירים האלטרנטיביים (סטרימינג).<ref></ref> במצעד שירי הרוק & האלטרנטיביים שהה השיר במשך תשעה שבועות, מה שהפך אותו לאחד מהשירים היחידים בהיסטוריה שעשו זאת מבלי לצאת כסינגל שיווקי או כסינגל.<ref></ref>

מחוץ לארצות הברית, זכה "Epiphany" להצלחה גם כן, כאשר דורג במקום ה-29 במצעד הסינגלים האוסטרלי.<ref></ref> במצעד הסינגלים של סינגפור, דורג במקום ה-27, תוך ש-14 שירים נוספים מ-Folklore (פרט ל-"Peace" ו-"Hoax") דורגו במצעד גם כן.<ref></ref> בממלכה המאוחדת זכה להצלחה פחותה, כאשר דורג במקום ה-58 במצעד שירי הסטרימינג.<ref></ref> בקנדה, זכה להצלחה רבה כאשר הצליח להגיע למקום ה-44 בקנדה הוט 100, המצעד המייצג את המדינה.<ref></ref> בשבוע השני לצאתו, ירד למקום ה-100 ולאחר מכן יצא מהמצעד.<ref></ref> בסמוך לצאתו, עלה לרשת הזרמת המדיה ספוטיפיי והצליח לצבור שם למעלה מ-60 מיליון השמעות.<ref name=":0" />

במצעדי סוף השנה של בילבורד זכה "Epiphany" להצלחה חסרת תקדים, כאשר הפך לאחד מהשירים היחידים בהיסטוריה שדורגו בהם מבלי לצאת כסינגל שיווקי או כסינגל.<ref></ref> במצעד שירי הרוק & האלטרנטיביים השנתי דורג במקום ה-54.<ref></ref>

== קרדיטים וצוות ==
הקרדיטים לקוחים מהאתר טיידל.<ref></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|24 ביולי 2020
|הזרמת מוזיקה • הורדה דיגיטלית
|ריפבליק
|style="text-align:center;"|<ref></ref>
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2020
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על מגפת הקורונה
קטגוריה:שירים על מוות
קטגוריה:שירים אמביינטיים